नयाँबजार
नयाँबजार (English:  Naya Bazar) इलाम जिल्लाको पूर्वी भागमा अवस्थित एक गाउँ विकास समिति हो । यस गाविससँग गोर्खेधाप, जोगमाई, प्याङ, सोयाङ, नाम्सालिङ, पञ्चकन्या तथा फिक्कल गाविसका सीमा जोडिएका छन्।
यो गाविसमा ९ वटा वडाहरू छन्। जसमध्ये वडा नं १मा जापान गाउँ, ओखरबोटे र खरखरे, वडा नं २ प्रेमेजुङ्ग निगाले र बगाले, वडा नं ३ प्रेमेजुङ्ग, चामेटार, काब्राबोटे, वडा नं४ लप्सीबोटे, वडा नं ५ प्रेमेजुङ्ग,गुप्ती, सेतीखोला गाउँ, ढाँडे र रिटाम, वडा नं ६ शंखाबुङ, गुम्बा, वडा नं ७ गुरुङ गाउँ, वडा नं ८ भण्डारी गाउँ, नयाँबजार, र ९मा मलुमजुवा र जोरखर्क आदि गाउँहरू पर्दछन्।

नयाँबजार जान फिक्कल बजारबाट करिव २० कि.मी. कच्ची बाटोबाट पुग्न सकिन्छ। यहाँबाट भारतीय सीमावर्ती बजार जौवारी सम्म जीप चल्ने बाटो छ । नयाँबजारबाटै सोयाङ, प्याङ, जोगमाई, सिरिसे, नाम्सालिङ आदि ठाउँ तर्फ जाने जीप चल्ने बाटाहरू छुट्टिन्छन् । हाल नयाँबजारमा एक उप-स्वास्थ्य चौकी एक उच्च माध्यमिक विद्यालय, एक माध्यमिक विद्यालय, एक सुस्त मनस्थितिका बालबालिकाका लागि कक्षा, दुइवटा निजी विद्यालय, इलाका प्रहरी कार्यालय, २ वटा मन्दिर, इलाका हुलाक कार्यालय र एक पर्यटकीय स्थल उत्तरे पोखरी रहेका छन् । नयाँबजारको स्थापना बालागुरूले २०११ सालमा गरेका हुन्।

जनसाङ्ख्यिकी

सन्दर्भ सामग्रीहरू

बाह्य कडीहरू
 इलाम जिल्ला

यो पनि हेर्नुहोस्

इलाम जिल्लाका गाविसहरू